Беласица

*За други значења видете [[Беласица (појаснување)]]*

**Беласица** — планина во југоисточниот дел на географскиот регион Македонија и е поделена меѓу државите Македонија (35 %), Грција (45 %) и Бугарија (20 %). Во Македонија, оваа планина почива во близина на Струмица. Има напореднички правец на протегање исток — запад и должина од над 70 км. Спаѓа во групата најстари планини не само во Република Македонија, туку и на Балканскиот Полуостров. Настанала за време на создавањето на Родопските Планини. Подоцна е разорена а повторно е издигната за време на најмладото алпско набирање. Според морфолошката структура, планината е изразит хорст со мошне стрмни падини кои се спуштаат на северната и јужната страна.

Од соседните планини Беласица е одделена со долините на реката Вардар на запад, Струма на исток, Струмичката Котлина на север и Дојранската и Серската Котлина на југ. Според висичината, таа спаѓа во групата високи планини. Наjвисок врв е Радомир (Калабак) - 2.029 метри, наречен по царот Гаврил Радомир, син на царот Самуил. На врвот Тумба се наоѓа тромеѓата меѓу Македонија, Бугарија и Грција (поточно Вардарска, Пиринска и Егејска Македонија). Тука е поставен граничен камен во вид на пирамида, што ја означува тромеѓата помеѓу овие три држави. Беласица е богата со шуми и на неа се среќаваат дабот, буката, борот, елата, јасенот и др.

Но, таа е уште побогата со планински пасишта на кои во летниот период доаѓааат бројни стада на пасење. Само највисоките врвови на Беласица се голи и каменити. Во подножјето на Беласица извираат многубројни термални и минерални извори. Меѓу нив најпознат е изворот во с. Банско. Водата од овој извор е лековита, минерална и сулфурна со температура од 75 °С. Според температурата на водата   овој извор е најтоплиот во Македонија. Исто така, Беласица е богата со рудни богатства, но сѐ уште ништо не се експлоатира. На падините на Беласица се наоѓа еден од најубавите водопади во Македонија - Смоларскиот Водопад.

Од 2001 година секоја година, во август, се организира меѓународен планинарски поход за искачување на врвот Тумба (Тромеѓа) под наслов „Балкан без граници“. Походот започнува од селото Смоларе, преку планинарскиот дом „Шарена чешма“, сè до тромеѓата.

## Историја
Планината е позната како местото кајшто се одиграла значајната Беласичка битка (1014), кајшто се судрила војската на Самоиловото Царство со византиската војска на Василиј II.

## Галерија


File:Belasica i Ogrаžden.svg|Карта на Беласица и Огражден.
Податотека:Глетка од Беласица 01.JPG|Глетка од северните падини на Беласица
Податотека:Сртот и врвовите на Беласица кон запад.JPG|Врвовите Самаркајасен (БоТра) и Висока Чука на сртот на Беласица кон запад
Податотека:Сртот и врвовите на Беласица кон исток.JPG|Врвовите Сечена Скала, Самар, Тумба и Радомир на сртот на Беласица кон исток
Податотека:Глетка на Дојранското Езеро од Беласица.JPG|Глетка на Дојранското Езеро од врвот БоТра (Самаркајасен) на сртот на Беласица
Податотека:Беласица 02.JPG|Северните падини на Беласица
Податотека:Беласица 01.JPG|Врвот Василева Чука на северните падини на Беласица
Податотека:Струмичко Поле од Беласица 03.JPG|Поглед на Струмичкото Поле од падините на Беласица
Податотека:Бачило на Беласица.JPG|Бачило на Беласица
Податотека:Врвот Сечена Скала на Беласица.JPG|Врвот Сечена Скала


## Поврзано
* Беласичка битка
* ФК Беласица
* Беласица (Пиринско) — село во Петричко, со изворно име Елешница

## Наводи

## Надворешни врски

* Слики од Беласица во текот на зимата 
* Особености и историја на планината Беласица - Портал на Општина Ново Село
* Портал на Беласица и регионот  
* За водопадите на Беласица - Портал „ИГЕО“
* Документарна емисија за Беласица на Миленко Неделковски


Категорија:Родопски планински предел
Категорија:Планини во Македонија
Категорија:Планини во Егејска Македонија
Категорија:Планини во Пиринска Македонија
Категорија:Македонско-бугарска граница
Категорија:Македонско-грчка граница
Категорија:Бугарско-грчка граница
Категорија:Географија на Струмица
Категорија:Тромеѓи
Категорија:Меѓународни планини во Европа